CELEX: C2006/108/13
Language: el
Date: 2006-05-06 00:00:00
Title: Υπόθεση C-126/06: Αίτηση για την έκδοση προδικαστικής αποφάσεως, την οποία υπέβαλε το Διοικητικό Πρωτοδικείο Τριπόλεως, στις  3 Μαρτίου 2006  — Carrefour — Μαρινόπουλος AE κατά της Νομαρχιακής Αυτοδιοικήσεως Τριπόλεως

6.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 108/8
            
         Αίτηση για την έκδοση προδικαστικής αποφάσεως, την οποία υπέβαλε το Διοικητικό Πρωτοδικείο Τριπόλεως, στις 3 Μαρτίου 2006 — Carrefour — Μαρινόπουλος AE κατά της Νομαρχιακής Αυτοδιοικήσεως Τριπόλεως
   (Υπόθεση C-126/06)
   (2006/C 108/13)
   Γλώσσα διαδικασίας ελληνική
   Αιτούν δικαστήριο
   Διοικητικό Πρωτοδικείο Τριπόλεως.
   Διάδικοι στην υπόθεση της κύριας δίκης
   
      Προσφεύγων: Carrefour — Marinopoulos AE.
   
      Καθής: Nomarchiaki aftodioikisi Tripolis.
   Προδικαστικά ερωτήματα
   
               α)
            
            
               Η προϋπόθεση της αναφερόμενης στο σκεπτικό προηγούμενης άδειας για τη διάθεση των προϊόντων «bake-off»αποτελεί μέτρο ισοδύναμο με ποσοτικό περιορισμό κατά την έννοια του άρθρου 28 ΣυνθΕΚ.
            
         
               β)
            
            
               Εφόσον ήθελε θεωρηθεί ότι είναι μέτρο ποσοτικού περιορισμού αν η προϋπόθεση της προηγούμενης άδειας για αρτοποίηση επιδιώκει απλώς ποιοτικό σκοπό, δηλαδή συνιστά απλή ποιοτική διαφοροποίηση σε ότι αφορά τα χαρακτηριστικά του διατιθέμενου ψωμιού (της οσμής, της γεύσης, του χρώματος και της όψης της κόρας), καθώς και τη θρεπτική του αξία (ΔΕΚ της 5 Νοεμβρίου 2002C- 325/2000 Επιτροπή Ε.Κ. κατά Ο.Δ.Γ.) ή αν επιδιώκει την προστασία του καταναλωτή και τη δημόσια υγεία από τυχόν αλλοίωση της ποιότητας του (ΣτΕ 3852/2002).
            
         
               γ)
            
            
               Με δεδομένο ότι ο προαναφερόμενος περιορισμός αφορά αδιακρίτως τόσο τα εγχώρια όσο και τα κοινοτικά προϊόντα τύπου «bake-off» (ερωτάται) αν υπάρχει δεσμός με το κοινοτικό δίκαιο και αν ο περιορισμός αυτός είναι ικανός να επηρεάσει άμεσα ή έμμεσα, πραγματικά ή δυνητικά την ελεύθερη διάθεση των ως άνω προϊόντων μεταξύ των Κρατών- μελών.